Testimonial Retha - Brain Gain Neurofeedback Training
Dankie vir die geleentheid om my storie te vertel.
Naam: Retha Beselaar
Braingain het my lewe verander! Maar laat ek by die begin begin. Ek het erg aan post-traumatiese stress gely as gevolg van baie traumatiese gebeure die laaaste 8 jaar van my lewe. Nodeloos om te se is my konsentrasie en geheuverlies baie verswak gewees hierdeur. Ek het ook erge sosiale angs ervaar wat gely het tot sosiale isolasie, en uiteindelik erge depressie. Ek het voor die begin van Braingain teraspie 3 soorte anti-depressante gebruik. Ek was in Vista verlede jaar met totale emosionele ineenstorting. Ek het probeer ‘n werk behou – ek is ‘n pastorale berader van professie asook dosent in sosiologie – maar was te onstabiel en het drie keer my werk verloor. Uit radeloosheid het ek die internet geraadpleeg vir terapeute in Pretoria. Ek het ‘n onbekende terapeut in Pretoria Noord genader (ek bly in die ooste van Pretoria) omdat ek anoniem wou wees en van scratch begin sonder enige “bagasie”. Melanie Coertze het my met die grootste deernis en gentleness ontvang. Sy is ‘n ervare terapeut met baie jare se ervaring van gestremdhede in haar skool. Haar geduld met my my was onbeperk.
Nadat my evaluasie wat uitgewys het dfat ek minstens 48 sessies se Braingain nodig het vir herstel na normale funksionering op sosiale emosionele en werksvermoe vlakke. Ek het elke dag die pad afgesit na Montana, wat 20 km van my huis is. Ek het 5 dae per week gegaan tot en met sessie 24. Die dvd’s wat ek gekyk het was ongelooflik – dit het my so vasgevang dat ek nie eers besef het ek begin geleidelik herstel nie. Ek het elke dag net so uitgesien om my “storie” verder te gaan kyk!!! Dit was ‘n duur uitgawe en geweldige commitment, maar ek was desperaat om gesond en heel te word en weer die mens te wees wat ek was – standvastig, betroubaar en gesond genoeg om ‘n professionele beroep te beoefen.
Die mid-evaluasie het my asem weggeslaan. Op alle vlakke en kategoriee was daar dramatiese verandering. Ek kon die verandering voel. Ek het langer gekonsentreer en was emosioneel baie meer stabiel. Die grootste deurbraak was dat ek myself gespeen het van al 3 anti-depressante!!! Dis so wonderlik om weer sonder angs in ‘n “mall” rond te loop, te onthou wat ek wou gekoop het, nie meer nutteloos te voel nie! Met my eerste evaluasie het ek op ‘n algehele skaal van 3 uitgaval. Met die mid-evaluasie is dit al baie naby aan 4!!! My mikpunt is 5 en ek het nog 20 sessies oor. Ek het begin met waterterapie wat ook die Braingain baie komplementeer. Ek het werk gekry as lektrise by die Universiteit van Pretoria en kan weer normaal funksioneer en my werkvermoe handhaaf. Ek gee al 20 jr klas maar sedert al die traumas het ek al hoe minder “coherent” geraak. Braingain het my weer my lewe teruggegee!!!
Melanie is ‘n fantasiese terapeut, en die les wat ek geleer het is dat nie alle terapeute suksesvol is nie omdat hulle te veel op geld ingestel is. Melanie het besef ek kon nie betaal nie, maar het my ongeag daarvan steeds toegelaat om te kom. Nou kan ek haar terugbetaal soos wat ek verbeter en ‘n salaris kry. Ek dink dit moet by voornemende terapeute ingeskerp word tydens opleiding dat geld nie die oorwegende faktor moet wees hoekom hulle die werk wil doen nie, maar ‘n deernis met die gebrokenheid van die klient, wat die omstandighede ookal mag wees. Kinders met leergestremdheid het nodig om in ‘n veilige omgewing terapie te kry, anders betaal die ouers in die geloof dat iets gaan verander, maar uiteindelik het dit nie die maksimale sukses wat die program kan bied nie. Dis ‘n onbaatsugtige gesindheid wat by terapeute aanwesig moet wees. Wanneer hulle dit doen, gebeur wonderwerke – soos in my geval!
Ek sal die Here vir eweig dank dat Hy my breinfunksies herstel het deur Braingain en steeds besig is om dit te doen. Dit, saam met geestelike berading, gebed en die wil om te wen oor jou omstandighede is die deurslaggewende faktore! Ek dank die Here dat ek by ‘n terapeut gekom het wat die terapie met haar hart en nie haar kop doen nie!!! Dis my wens en gebed dat almal wat Braingain terapie ontvang die geleentheid sal he om terapie te kry by iemand wat ‘n passie het vir stukkende mense!
Ek hervat my terapie vir die laaste 20 sessies binnekort. Ek het geen terugval beleef toe ek ‘n “mid-break” gevat het nie. Ek en Melanie het so ‘n vertrouensverhouding opgebou dat sy dit nie persoonlik opneem nie, maar verstaan dis om finansiele redes wat ek dit tydelik gestaak het. Ek is sedertdien weer aktief in die bedryf van pastorale berading – en nou met meer compassion as ooit vantevore!! En ek gee weer klas wat soveel vreugde nog altyd gebring het!
Dankie Here vir Braingain! Ek sal dit aanmoedig vir enigiemand wat worstel om optimaal te funksioneer soos God dit bedoel het – hetsy deur hiperaktiwiteit, aandagafleibaarheid, om stress en traumahantering te oorkom of net om sinvol en gelukkig te werk en die stokkie aan te gee aan die ander stukkende mense. Dit het ‘n verskil in my lewe gemaak! Mag dit die ervaring van elke Braingain klient wees!